Милли музей эшчеләре хезмәттәшләренең каберләренә зиярат кылды (ФОТО)

	Татарстан Республикасы Милли музее хезмәткәрләре 15 нче тапкыр "Хәтер бурычын бирү " йоласын үткәрделәр. Бу көнне алар музей хезмәткәрләренең каберләренә баралар, аларны карыйлар, аралашалар, киткән коллегаларын искә алалар	 «Хәтер бурычын бирү» йоласы ел саен 1941-1978 елларда ТАССР Дәүләт музее директоры булган Владимир Михайлович Дьяконовның туган көнендә  уздырыла. "Без мәдәният оешмаларыннан беренчеләрдән булып ел саен безнең хезмәткәрләрнең каберләрен карый башладык һәм бу яхшы гадәткә әйләнде", - дип уртаклашты генераль директорның фәнни-тикшеренү эшләре буенча урынбасары Светлана Измайлова.

"Беренче тапкыр без бу йоланы 2006 елда, Владимир Дьяконовның тууына 100 ел тулгач үткәрдек. Ул 40 ел безнең музейны җитәкләгән бөек кеше һәм бу вакытны "Дьяконов чоры" дип атыйлар. Ул Самосырово зиратында җирләнгән. Башта без Самосыровога гына бардык, аннары Арчага чыга башладык, быел Татар зиратына да барырга планлаштырабыз. Мин монда аерым мәгънәне күрәм: музейның яшь хезмәткәрләре тарих һәм мәдәният мирасын гына түгел, киткән эшлеклеләр турындагы истәлекләрне дә сакларга өйрәнәләр, - дип сөйләде Светлана Юрьевна.    
	---	
Милли Музей

	№ --- | 14.05.2021	


